
PERSONATGES 


ANTONIETA   27  aiiyS 

lluís   30  » 

un  passant  de  certa  edat.  . 

UNA  NENA.     ......  8  » 

UN  NEN.     ...  í  ...     .  8  » 


Aquet  pas  de  comèdia  va  ser  estrenat  al  Teatre 
Novetats,  per  la  «Nova  Empresa  de  Teatre  Català», 
el  dia  3  de  Desembre  de  1908,  a  la  vetlla,  segons  la 
següent  distribució: 

Antonieta,  donya  Cecilia  Coy;  Lluís,  don  Ramon 
Bley;  Un  passant,  don  Joan  Rovira. 
Direcció:  Adrià  Gual. 


Es  un  matí  de  Mars.  Ocupa'l  primer  terme  de 
l'escena  un  jardí  de  torreta,  limitat  al  fons  per  una 
reixa  ab  l'entrada  al  mitg,  tancada.  En  diagonal,  a 
la  esquerra,  paret  de  tanca  ab  una  escala  de  mà  que 
s'hi  apoya.  A  la  dreta,  la  fatxada  de  la  torre.  (Cal  que 
la  tanca  de  reixa  del  fons  no  sigui  gaire  lluny,  pe- 
ra evitar  que's  perdin  les  escenes  que  passen  a  l'altra 
banda). 

Fa  molt  vent,  y  per  la  part  de  fora  del  jardí  van  y 
venen  els  passants  tots  arrupits,  com  si  embestíssin 
les  ratxades  ab  el  cap.  Els  homes  s'aguanten  el  ba- 
rret o  la  gorra  pera  que  no'lsvoli. 

A  un  arbre  del  jardí  acaba  de  penjarshi  un  ba- 
rret, y  comensa  l'acció  entrant  a  escena  en  Lluis, 
tet  esverat.  Com  que  ja  se  suposa  que  es  l'amo  del 
barret,  no  cal  dir  que  va  sense  rès  al  cap  y  corrent 
d'una  manera  esbogerrada.  Això  fa  que  entri  cayent 
de  nassos.  Però  qui  cau  y  s'aixeca,  no  passa  vergonya, 
y  en  lluís  ho  fa  d'aixecarse  aixís  que  ha  caigut. 
Y  diu: 

lluís 

jMalviatge'l  vent  y  malviatge,l  Mars!  (tot 
espolsantsé)  Y  ^ahont  deu  haver  anat  a  parar 
ara'l  barret?  (a  un  passant)  ^No  hauria  pas  vist 
passar  un  barret? 

PASSANT 

(aturantse  y  rumiant  una  estoneta) 
Home,  li  diré...  Tant  com  un  barret... 

lluís 

Un  barret  negre,  tou,  d'ales  amples...  Dar- 
tista,  <fsab?  Aixís...  (fa  ab  les  mans  una  acció 
com  si  s  coloqués  el  barret  a  la  xamberga). 
passant  (tornant  a  rumiar) 

jNo  hi  caich!...  ^Que  fa  molta  estona 
d'això? 

lluís 

jCa!  No  senyor...  Ara  mateix. 

PASSANT 

Un  barret  negre,  ^eh? 

lluís  (ab  ansietat) 
Si,  negre,  a  tall  d'artista... 

passant  (sempre  rumíós) 
Déixim  fer  memòria...  Un  barret  negre, 
ara  mateix...  a  tall  d'artista...  No...  no  recor- 
do... Es  dir,  veurà,  li  diré... 

llvis 

Digui,  digui. 

PASSANT 

Ha  dit  negre,  <:oy?  (Lluis  fa  que  síab  el  cap) 
Tant  com  negre... 

LLUIS 

Be,  era  una  mica  vell  y  potser  ab  la  pols... 

PASSANT 

(sense  deixar  la  seva  actitut) 
jCà,  no  pot  ser!...  A  hores  d'ara...  ja  deu 
parar  a  Sant  Pere  Màrtir! 

LLUIS 

(a  punt  d'arrencar  a  córrer) 
Me  n'hi  vaig. 

passant  (detenintlo) 
Aturis,  no's  precipiti.  Me  sembla  que  no 

devia  ser  el  seu.  Perquè  d'això  ja  fa  cap  a  mit- 
ja hora...  Y  vostè  diu... 

LLUÍS 

Que  ara  mateix  el  duya  posat. 

PASSANT 

Sent  aixís,  no  he  dit  rès...  Però,  esperi... 
esperi...  Ara  mateix...  Ara  mateix...  Si  fos  una 
gorra...  <jVeu?  De  gorra  si  que  ara  mateix  n'he 
vist  passar  una.  Lo  que  hi  ha  es  que  l'home 
que  l'havia  perduda  l'ha  atrapada  totseguit. 
Després,  vostè  ha  dit  un  barret... 

lluís  (cridant) 
jSí!  j|un  barret  negre,  tou,  d'ales  amples!! 
passant 

D'ales  amples...  tou...  negre...  No'l  puch 
servir.  Ho  sento  molt,  però  no  puch.  Serà  un 
altre  dia...  Tinch  molt  gust  en  conèixel...  Es- 
tigui bonet... 

lluís  (malhumorat) 
Passihobé  tingui.  (El  Passant  desapareix  y 
en  Lluis,  no  sabent  cap  ahont  dirigirset  fa  al- 
guns gestes  d'home  desesperat  tói  dient)  jMalvi- 
natge  el  Mars,  y  malvinatge'l  vent,  y  malvi- 
natge'l  barret!  (El  Passant  torna  a  aparèixer 
yï  tusta  de  V esquena.) 

PASSANT 

Escolti,- jove. 

LLUÍS 

<;Altra  vegada?  ^Què  si  lo  ofereix? 

PASSANT 

jVol  fer  el  favor  de  dirme  ahont  viu? 

LLUIS 

Plassa  del  Born,  setanta, 

passant  (apuntant  en  un  paper) 
<:La  gràcia  dè  vostè? 

LLUÍS 

Lluis  Vives,  per  servirlo. 

PASSANT 

(endressantse  Vapuntaciò  que  ha  près) 
Gràcies...  Estigui  tranquil,  que  si  sé  rès  del 
seu  barret,  ja  li  enviaré  a  dir.  Fins  a  més 
veure.  (Sen  va) 

lluís 

«Alante»,  mitg  amich.  (se  senten  algunes 
ratxades  de  vent  més  jortes  que  abans)  [Ànsia! 
[Ara  va  bé!  jCòm  bufa'l  lladre!  (Somrient) 
jPerò,  calla!  jAra  bufa  del  altre  costat!  Potser 
el  vent  mateix  me  tornarà'l  barret.,.  Fora  cu- 
riós... Si  abans  anava  cap  allí  y  ara  torna  cap 
aquí...  me  sembla  que...  (adonantse  del  barret, 
penjat  al  arbre  de  dins  del  jardí)  \  Vatua  l'olla! 
jSi  es  allà  dalt!  Però,  <jquí  hi  arriva  allà  dalt? 
(prova  de  fer  caure  el  barret  ab  la  mà  extesa 
enlaire,  però  no  arriva)  jVa!  va!  No  hi  ha  més 
remey!  (s  enfila  per  entre  la  tapiay  la  reixa,  pel 
indret  ahont  hi  ha  l'escala,  però  al  ser  enfilat, 
se  sent  la  veu  de  ÏAntonieta  que  crida  desde 
dintre  de  la  casa): 

ANTONIETA 

[Lladres!  [Lladres!  [Assistència!  (Lluis  resta 
encantat). 

LLUIS 

[Carat!  [Han  cridat  lladres!  Aquí  dins  passa 
alguna  tragèdia.  jCarat,  carat! 

antonieta  (desde  dins) 
[Assistència!  [Lladres!  [Me  salten  el  jardí! 

LLUÍS 

jCarat!  [Això  va  per  mí!  (dirigint  la  veu  cap 
a  la  casa.  [Psit!  jpsit!  [Senyora!  No  s'alarmi... 
Soch  jo,  en  Lluis  Vives...  Un  pobre  jove  que 
ha  perdut  el  barret...  No  s'espanti,  senyora... 
Soch  un  bon  xicot  molt  tímit,  que  no  ha  go- 
sat trucar. 

ANTON1ETA 

{sortint  y  iremolantli  la  veu) 
<;Què  ía  vostè  aquí  dalt?  ^Quí  es  vostè?  ^Què 
hi  ve  a  buscar  a  casa  meva? 

lluís 

<jQue  què  faig  aquí  dalt?  Un  paper  ridícol: 
veliaquí  lo  que  hi  faig...  ^Que  qui  soch?  Un 
pobre  desgraciat  molt  tímit  que  no  ha  gosat 
trucar.  ^Que  qué  hi  vinch  a  buscar  a  casa  se- 
va? Rés,  senyora,  rés...  un  barret...  y  un  «so- 
foco»:...  Veliaquí,  senyora,  sino  que'l  «sofoco» 
ja'l  tinch  y'l  barret  encara  no.  ;Y  veliaquí!... 
Jo  li  prego,  jo  li  suplico;  jo  li  demano... 

ANTON1ETA 

jAmí  no  m'ha  cfe  demanar  rès!  jVàgissen, 
o  crido! 

lluís 

Si,  si,  senyora,  si.  Com  vostè  vulgui.  Però 
permètim  que  li  demani... 

ANTONIETA 

jVàgissen,  li  dich! 

lluís 

Si  si;  ja  me'n  vaig.  Però  abans,  desitjaria 
de  la  seva  amabilitat,  que'm  deixés  un  bastó... 
Consideri,  senyora,  que  no  li  demano  cap  cosa 
del  altre  mon. 

%  ANTONIETA 

jNo'n  tinch  de  bastons! 

LLUÍS 

Un  extranyinador...  Una  escombra...  Vostè 
no  pot  permetre  que  jo  me'n  vagi  sense  rès  al 
cap...  Vostè  no  pot  voler  que  jo  agafi  un  refre- 
dament que'm  porti  al  Cementiri...  Vostè  no's 
pot  resignar  a  carregarse  un  pes  aixís  sobre  la 
conciencia...  (pausa).  Escolti,  senyora,  <;de 
debò  no  tindria  cap  bastó  del  seu  marit? 

ANTONIETA 

;No  hi  ha  homes  a  casa!  Una  servidora  es 
viuda, 

lluís 

jJa  laplanyo!  Crègui,  senyora,  que'n  tinch 
un  veritable  sentiment...  [De  tot  cor,  senyora! 
(transició).  Y  digui,  digui...  <jNo  era  aficionat 
a  pescar  el  seu  marit? 

ANTONIETA 

[Y  ara!  [Ves  quina  pregunta!  <;A  què  ve 
això? 

lluís 

Ho  dich  perquè,  si  hi  era  aficionat,  podria 
ser  que  vostè'n  conservés  la  canya  per  recort. 
Y  una  canya  m'aniria  molt  bé  ara  per  pescar 
el  barret. 

ANTONIETA 

*  No,  només  li  agradava  cassar. 

lluís 

<jY  no  guarda  l'escopeta,  vostè? 

ANTONIETA 

[Encara'm  farà  riure!  ^Que  potser  vol  fers- 
hi  a  escopetades? 

LLUÍS 

No,  ^senyora,  no.  jDeu  me'n  guart!.;.  En 
ma  vida  he  gosat  tirarne  una.  jCòm  que  soch 
tan  tímit!...  Però  una  escopeta  es  llarga,  <Jsab?... 
y  estirant  el  bras,  armat  de  la  escopeta,  podria 
fer  caure  el  barret. 

antonieta  (entre  sí). 
Potser  ab  una  barreta  de  les  cortines... 
lluís 

jSi,  senyora,  si!  [Qualsevol  cosa!  El  cas  es 
acabar  ab  aquesta  situació,  que  m'es  molt  vio- 
lenta. Cregui  que  estich  confós,  avergonyit, 
sofocat...  Fàssis  el  càrrech  de  que  soch  un  jove 
prudent,  <Jsab? 

ANTONIETA 

jOh,  ja  ho  créch!  Totseguit  que  l'he  vist 
que  m'assaltava  el  jardí,  ja  ho  he  conegut  que 
la  prudència'l  perdria. 

lluís 

jNo  se'n  burli,  senyora,  que  això  de  bur- 
larse  de  la  desgracia,  es  una crudeltat!...  Fàssis 
el  càrrech  que  jo  bé  m'he  apiadat  de  vostè  quan 
m'ha  dit  que  era  viuda,  (transició).  Donchs, 
<;ha  dit  que'm  deixaria  una  barreta  de  les  cor- 
tines? i  Li  agrahiré  molt,  senyora!  jN'hi  guar- 
daré un  reconeixament  etern!  Si,  senyora,  si... 
Perquè  jo  me'n  recordo  molt  dels  favors  que'm 
fan.  4 Si  senyora,  molt!... 

antonieta  (resignada) 

Vaja,  donchs,  anem  a  buscar  la  barreta. 
(entra  a  la  casa). 

lluís 

jOh!  <Jcpm  li  podré  pagar?... 

(Apareix  de  nou  el  Passant,  que  busca  per  V esce- 
na una  estona,  fins  que  veu  a  nen  Lluis  en  acti- 
tul  de  baixar  de  la  tapia  per  la  banda  de  dintre) 

PASSANT 

jPsit!  jpsit!  Jove... 

LLUIS 

(Desde  aquesta  banda  de  reixa,  acabant  de 
baixar)  <jQuè'm  cridava? 

PASSANT 

Si,  senyor.  Me  sembla  .que  ja  li  he  vist  el 
barret.  Uns  xicots  el  feyen  córrer  a  puntades 
de  peu.  Havia  de  ser  el  de  vostè  per  forsa:  un 
barret  gris,  fort,  de  moda...  Si,  si...  les  senyes 
son  mortals. 

lluís 

jMolt  bé!  [molt  bè!  Dónguili  espressions. 

passant 
<jQue  se'n  burla? 

lluís 

jVol  callar! 

passant 

Es  que  perxò...  Y  escolti:  <jNo  m'ha  dit  que 
vivia  a  la  plassa  del  Born? 

lluís  (confós) 
jSi,  senyor,  si!  Plassa  del  Born,  setanta. 

PASSANT 

Com  que'l  veig  aquí,  igual  que  si  fos  a  casa 
seva. 

lluís  (parlant  atropelladament) 
jSi,  senyor,  si!  Y  ho  es...  Es  dir,  ho  es  y  no 
ho  es...  Aquí  hi  tinch...  hi  tinch  família. 
com  si  diguéssim... 

PASSANT 

^Potser  la  promesa? 

LLUÍS 

Veurà...  Tant  com  la  promesa...  En  fí... 
<jquè  li  diré  jo?...  Podria  ser...  ^comprèn? 
{Apareix  Antonieta  ab  una  llarga  barreta  de 
cortina  a  la  mà). 

passant 

jGuapa!  jSi  senyor!...  jguapa!...  (apart  a 
Lluis).  El  felicito,  {alta  Antonieta,  aquí  aliar- 
ga  la  mà  per  entre  la  reixa).  Tinch  molt  gust 
en  conèixela,  senyoreta...  Molt  gust...  [Molt! 
El  senyor  m'havia  parlat  de  vostè  y... 

ANTONIETA 

(apart  a  Lluis,  sense  fer  cas  del  altre,  que 
segueix  el  seu  camí) 

iQuè  vol  dir  aixó?  ^Per  què  s'ha  ficat  al 
jardí  vostè? 

lluís  (apart  a  Antonieta) 

No,  senyora,  nó...  jNo  m'hi  he  ficat!  Les 
circunstancies  m'hi  han  fet  ficar...  Com  que 
soch  tan  tímit,  he  tingut  por  de  que  si'm  ve- 
yen  sobre  la  paret,  me  prenguessin  per  un  lla- 
dre. Yaixò  m'ha  decidita  baixar...  Si,  senyora, 
faixò! 

ANTONIETA  (alt). 

<jSab  que  es  molt  fresch  vostè? 

LLUÍS 

Si,  senyora,  si...  Es  dir...  no  senyora,  nó... 
La  timidesa,  <Jsab?... 

ANTONIETA 

Si  arriva  a  ser  atrevit,  digui  que  pendría 
aquesta  casa  per  la  seva. 

LLUIS 

jSi,  senyora,  si!  Si  arrivo  a  ser  atrevit,  \ho 

faig!  Crèguim,  senyora...  Però  la  timidesa'm 
pert  sempre  a  mi.  Si  no  fos  tímit,  fora  un  gran 
home,  jo.  jSegur  que  ja  seria  casat! 

antonieta  (suavisantse) 
Ah,  <:es  solter? 

lluís 

Soch  lliure,  senyora,  lliure  com  el  vent... 
(guaiiantse  el  barret).  Y  es  mala  comparansa. 
antonieta  (somrient) 

Donchs,  miri,  trobo  que  ja  comensa  a  ser 
cullidor,  vegi  (reprenentse).  jAy!  que  soch  bo- 
ja, jo  també!...  Tingui  (donantli  la  barreta). 
Despengi'l  barret  y  vàgissen...  jQuin  compro- 
mís si  algú'l  veya  aqui! 

lluís  (ab formalitat) 

Fora  home  per  reparar  tots  els  danys  y  per- 
judicis. [Paraula  de  cavaller,  senyora! 

ANTONIETA 

j Me  sembla  que  n'hi  ha  un  tronera  de 
vostè! 

lluís 

(ab  la  barreta  a  la  mà,  plantat  com  un  gue- 
rrer ab  la  llama  y  posantse  la  mà  al  pit.) 

jNo  ho  cregui,  senyora!  Soch  un  anyell. 
Si  vostè  provés  de  casarse  ab  mi,  ja  me'n  sa- 
bria donar  rahó. 

ANTONIETA 

<;Ab  quin  dret  me  parla  d'aquesta  manera? 
lluís 

jAb  cap,  senyora...  ab  cap!  Era  un  dir,  no- 
més. Perquè  no  tinch  tantes  pretensions  enca- 
ra per  creure  que  jo  podés  ser  digne  de  vostè. 
Sino  que  soch  una  mica  aturdit,  ^sab?  y  a  ve- 
gades, sense  pensar,  me  propasso  de  paraules. 

Però  sempre  a  fi  de  bé.  jSi,  senyora!  jAixó,  si! 
Jo  li  diré  bromejant  una  cosa,  vostè'm  pendrà 
pel  mot...  (Àntonieta  va  per  replicar).  jEs  un 
dir!...  Vostè'm  pendrà  pel  mot,  y  casament 
fet,  igual  que  si  li  hagués  firmat  una  escriptu- 
ra, (donantse  importància).  Justament  aquesta 
fermesa  de  paraula,  es  lo  que  ha  fet  el  crèdit 
del  meu  establiment. 

ÀNTONIETA  (obrint  Vull) 

jAh!  <Ué  establiment,  vostè? 

lluís 

Comerciant  de  grans  y  farines.  Si,  senyora, 
per  serviria.  Encara  que  ab  aquesta  cara  no'n 
necessita  de  farina.  (Lluisja  com  si  anés  a  des- 
penjar el  barret,  però  no  s acaba  de  decidir). 

ÀNTONIETA  t 

No  senyor,  no.  (somrient).  Aqui  tot  es  na- 
tural. 

lluís  (ab  un  exabrupte) 
Tanqui  la  boca,  jcuiti! 

ÀNTONIETA 

<iY  ara?  ^Per  què? 

LLUÍS 

Perquè  aquesta  somrisa  es  un  atentat  al  re- 
pòs de  les  persones.  jSi  jo  fos  Govern,  les  re- 
glamentaria les  somrises  de  les  dones  guapes! 
<jAhont  me  va  a  parar  ab  aquest  dos  rengles 
de  dents  tan  rebufons? 

ÀNTONIETA 

[Calli,  plaga! 

LLUÍS 

Vostè  m'ofén,  jsenyora!... 

ANTONIETA 

Be,  <;que  se'n  va  o  qué? 

lluís 

Déixim  revenir  una  mica.  ^Tot  just  aca- 
bem de  conèixer  y  ja  vol  renyir? 

ANTONIETA 

Es  que... 

lluís 

<iMe  permet  que  li  fassi  una  pregunta? 

ANTONIETA 

Fassi...  Gom  que  si  no  li  permetés,  també 
la  faria  de  la  mateixa  manera. 

lluís 

Digui...  <Jno  té  cap  fill  del  seu  matrimoni? 

ANTONIETA 

<;Per  què  necessita  saberho? 

LLUÍS 

Jo  m'entench. 

ANTONIETA 

(ab  vaguetat,  després  de  rumiar  una  mica) 
Donchs...  no  senyor.  <iEstà  satisfet? 
lluís 

jMal  negoci!  aixis  si  que'm  sembla  que  no 
arrivarem  a  fer  tractes.  A  mi'  m  convindria  que 
tingués  un  nen  o  una  nena...  Millor  una  nena 
que  un  nen. 

ANTONIETA 

Y  <fquè  se  n'hi  endona  a  vostè  que  jo  tin- 
gui o  no  tingui  fills? 

lluís 

Molt  se  m'endona,  perquè,  ab  l'estona  de 
conversa  que  hem  tingut,  he  comensat  a  sen- 
tir per  vostè  una  fonda  simpatia. 

ANTONIETA 

Y  <;què  té  que  veure  això  ab  els  fills? 

LLUÍS 

Jo  m'entench,  senyora. 

ANTONIETA 

Y  balla  sol. 

lluís  (ràpif) 
jPerque  vostè  no'm  vol  fer  de  parella!... 
Que  si  vostè  volgués...  d'aquí  una  mesada  ba- 
llaríem junts.  Vostè  es  la  dona  que  a  mi 'm 
convé  jN'  estich  segur! 

'  ANTONIETA 

Be,  be,  be,...  Ja'n  parlarem  un  altre  dia  d' 
això. 

LLUÍS 

jAh!  però  ^vostè'm  permetrà  que  torni  un 
sltre  dia? 

ANTONIETA 

jAb  tot  s'  agafa! 

LLUÍS 

i  Ja  conech  que  si!  Perquè  'm  sembla  que 
vostè  també  'm  té  una  miqueta  de  simpatia. 

ANTONIETA 

^Sab  que  es  un  bon  tros  pretensioset? 
lluís 

jRès  d'  això,  senyora!  Y  la  prova  és  que, 
sentint  jo  per  vostè  un  gran  amor,  m'  aconten- 
to, per  ara,  ab  una  miqueta  de  simpatia.  Però 
estich  segur  de  que  quan  me  conegui  a  fons, 
m'  anirà  estimant.  jSoch  un  àngel  per  dintre! 
(Antonieta  va  per  dir  quelcom)  Vostè  per  din- 
tre y  per  fora:  |d'  acort! 

ANTONIETA 

<iVeu  com  vostè  mateix  s'enfila? 

LLUÍS 

jSi  ja  ho  sé,  dona,  que  per  fora  soch  lleig! 

antonieta  {posturerà) 
Jo  no  dich  tant. 

lluís  {ab  alegria) 
jGracies..  senyora!  Això  demostra  que  vostè 
comensa  a  mirarmeab  bons  u!ls. 

ANTONIETA 

Es  graciós. 

LLUÍS 

<iMe  troba  graciós?  jOh!  jno  sab  pas  1'  ale- 
gria que'm  dona...  Antonieta! 

ANTONIETA 

<jQuí  li  ha  dit  el  meu  nom? 

LLUÍS 

\U  amor  me  Y  ha  fet  endevinar!  Donchs, 
si,  Antonieta,  jo  ï  estimo,  vaja. 

ANTONIETA 

Si  m'  estima,  fassi  el  favor  de  no  compro- 
mètrem  més. 

lluís  (ab  recansa) 
Ja  me'n  vaig...  (mitg  mutis  arrossegant  la 
barreta  -per  la  escena.  Després  recula  sobtada- 
ment) Però  voldria  que'm  dongués  una  espe- 
ransa... 

ANTONIETA 

Veurem... 

LLUÍS 

Vostè  demana  informes,  s'  entera  de  qui 
soch  jo  y  després  jobri  en  conseqüència!  Ja 
veu  que  no  puch  ser  més  prudent  en  les  me- 
ves pretensions. 

ANTONIETA 

Molt  bé,  però  ara  vàgissen. 

LLUÍS 

Ja  me'n  vaig  (igual  joch  que  abans;  aliar- 
gantli  la  mà)  Soch  tot  seu.  Y  a  la  plassa  del 
Born,  setanta,  té  un  magatzem  a  la  seva  dis- 
posició. Y  si  no  vol  anar  tan  lluny,  a  doscents 
passos  d'  aquí,  al  carrer  d'  Alfons,  la  primera 
cantonada  a  V  esquerra,  té  una  torra  que  V  es- 
pera. Es  aquella  de  la  punxa,  <;sab? 

ANTONIETA 

Prou  que  la  conech.  Y  que  es  bonica. 

lluís 

No  tant  com  vostè's  mereix,  (en  aquet  mo- 
ment apareix  un  nen  que  s'acosta  a  la  reixa 
cridant:) 

NEN 

jPapà!  [Papà!  ^Que  fas  aquí,  papà?  (Lluis 
resta  sorprès,  deixant  caure  la  barreta,  Anio- 
nieía  pren  un  aire  dJ  indignació). 

ANTONIETA 

jSenyor  meu!  ^Què  significa  això?  <:Quina 
burla  es  aquesta?  jSurti  desseguida  del  meu 
devant! 

lluís 

Però... 

ANTONIETA 

jVàgissen! 

lluís  (sofocat  y  en  veu  baixa) 

Senyora,  dissimuli.  [Pensi  que  tinch  el  meu 
fill  al  devant!  [No  vulgui  esverar  a  la  ignocen- 
cia!... 

ANTONIETA 

<jY  què  se  m'endona  a  mi  del  seu  fill? 

jVosté  s'  ha  burlat  de  mi,  empescantse  un  tei- 
xit de  mentides!  Sort  que  no  me  V  he  cregut 
de  rès. 

lluís 

jCap  mentida,  senyora! 

ANTONIETA 

jQuín  cinisme!  ^Vostè  no  ha  dit  que  era 
solter? 

LLÜIS 

[No  senyora!  jMe  'n  hauria  guardat  prou, 
perquè  soch  enemich  de  la  mentida! 

ANTONIETA 

Aixís,  dech  ser  jo  la  mentidera. 

LLUÍS 

Tampoch. 

ANTONIETA 

Donchs  <;còm  explica  vostè... 

lluís  (interrompentla) 

Molt  senzill.  Vostè  m'  ha  preguntat  si  era 
solter  [això  si!  Però  jo  no  li  he  respost  que  si 
ni  que  no.  Li  he  dit  només  que  era  lliure... 
Recordo  be  la  frase:  lliure  com  el  vent...  y  es 
mala  comparansa.  . 

ANTONIETA 

Aixís,  <rtambé  es  viudo? 

LLWIS 

Sí,  senyora. 

ANTONIETA 

(ab  un  sospir  de  desfogament) 
jAh!  {Obrint  la  reixa  y  fent  seguir  el  nen) 
Entra,  maco,  entra.  jY  quina  criatura  més  bu- 
fona! 

lluís 

S'assembla  a  sa  mare,  que  al  cel  siga. 

antonieta  (mirant  a  Lluis  y  al  nen) 
Però  els  ulls  son  de  vostè.  La  mateixa  mi- 
rada de  picardia  ..  <iCòm  te  dius,  maco? 

LLUÍS 

Com  jo:  Lluis  Vives. 

NEN 

Per  zervirla. 

ANTONIETA 

jAy,  el  meu  angelet!  (petonejanilo  y  fent 
memòria)  Lluis  Vives,  comerciant  de  farines, 
Plassa  del  Born...  (de  sobte)  <jQue's  deya  Marce- 
la  la  seva  senyora...  ;Sí,  sí,  havia  de  ser  ella! 
(mirant  al  nen)  [Si  es  la  mateixa  estampa!  Fo- 
ra els  ulls,  que  ella'ls  tenia  blaus. 

lluís 

<iCòm?  <fse  coneixien? 

ANTONIETA 

Ja  ho  crech!  Y  allà  dins  tinch  una  pila  de 
cartes  d'ella,  que  parlen  de  vostè  ab  gran  elo- 
gi... [Pobra  Marcela!  jSembla  providencial  ai- 
xò! jVes  qui  m'ho  havia  de  dir  que  al  tornar 
d'Amèrica  jo.., 

lluís 

Aixís  vostè  es  l'Antonieta  Borrell  jProu 
que  me'n  havia  parlat  la  pobra  Marcela! 

NENA 

(sortint  tota  joyosa  de  la  casa) 
jMamà! 

LLUÍS 

(fent  l'enfadat  a  Antonieta) 
jSenyora!  j  Vostè  m'ha  enganyat! 

ANTONIETA 

Estich  confosa,  aturdida... 

NENA 

Digui,  mamà,  ^que  es  el  cosinet  de  San  Fe- 
liu aquet  nen? 

LLUÍS 

(somrient  de  sobte  y  jent  festes  a  la  nena) 
No,  maca.  Es  el  germanet  de  San  Ger- 
vasi  (a  Antonieta).  <;Oy,  Antonieta? 

ANTONIETA 

<jY  com  nó,  si  sembla  que  tot  això  ho  hagi 
combinat  la  Providencia? 

(La  nena  y  el  nen  s'agajen  de  les  mans, 
avensen  cap  alpúblich  y  diuen:) 

NENA 

<;Oy  que  es  bufó  el  germanet? 

NEN 

<jOy  que  es  bufona  la  germaneta? 

